
RAPORT  DE SPECIALITATE
[bookmark: _GoBack]privind aprobarea indicatorilor tehnico – economici actualizați, rezultați din Devizul general al obiectivului de investiții „DEFINITIVAREA RETELELOR CU APĂ ȘI CANALIZARE, INCLUSIV BRANȘAMENTE ȘI RACORDURI, ÎN COMUNA SÂNTANDREI, JUDEȚUL BIHOR”

[bookmark: _Hlk93484494]S.C. DUMA PROIECT S.R.L.a elaborat pentru Comuna Sântandrei Studiul de Fezabilitate privind realizarea obiectului de investiții „DEFINITIVAREA RETELELOR CU APĂ ȘI CANALIZARE, INCLUSIV BRANȘAMENTE ȘI RACORDURI, ÎN COMUNA SÂNTANDREI, JUDEȚUL BIHOR”
Extinderile de rețele de apă și de canalizare se vor efectua pe un numar de 36 de străzi de pe raza comunei Sântandrei. Împreună cu realizarea acestor extinderi de rețele de apă și de canalizare se vor executa aproximativ 800 de branșamente la rețeaua de apă si aproximativ 800 de racorduri la rețeaua de canalizare menajeră. Executarea lucrărilor va asigura condițiile normale de igienă pentru toți locuitorii de pe aceste străzi, de funcționare normală a utilităților și oferă tuturor persoanelor dreptul la un mediu sănătos.
Prin implementarea lucrărilor de investiții propuse, locuitorii din zonele mai sus menționate vor putea beneficia de servicii de alimentare cu apă și canalizare conforme, iar după modernizarea străzii nu va mai fi necesar desfacerea structurii drumului nou realizat pentru introducerea ulterioară a acestora. 
Obiectivul general al investiției este realizarea unei investiții durabile care va fi integrată în infrastructura existentă și corelată cu investițiile viitoare, în vederea conformării cu cerințele legislației în vigoare și considerând un tarif suportabil pentru consumatorii finali.
Scopul principal al dezvoltării infastructurii unei regiuni este îmbunătățirea condițiilor de viață a locuitorilor, scăderea exodului de resurse umane spre marile centre economice ale județului, diversificarea activităților economice în zonă pentru mențiunea populației potențial productive. 
Soluțiile de proiectare asigură funcționalitatea investiției în condițiile încadrării în parametrii optimi privind următoarele aspecte: fiabilitate, siguranța în exploatare eficientă, costuri reduse, toate în condițiile încadrării în prevederile reglementărilor de proiectare legale în vigoare.
În conformitate cu:
· prevederile art. 44 (1) din Legea nr. 273 / 2006 privind finanțele publice, actualizată, potrivit cărora: “documentațiile tehnico - economice ale obiectivelor de investiții noi, a căror finanțare se asigură integral sau în completare din bugetele locale, precum și a celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative”;
· prevederile art. 129 alin. (4) lit. d) din Ordonanţa de urgenţă a Guvernului nr. 57 din 3 iulie 2019 privind Codul administrativ, cu modificările și completările ulterioare, potrivit cărora: “consiliul local aprobă, la propunerea primarului, documentațiile tehnico - economice pentru lucrările de investiții de interes local, în condițiile legii”.
Luându-se în considerare necesitatea și oportunitatea realizării obiectivului, în baza Studiului de fezabilitate elaborat de către S.C. Duma Proiect S.R.L.



PROPUNEM CONSILIULUI LOCAL AL COMUNEI SÂNTANDREI:

1) Aprobarea indicatorilor tehnico – economici rezultați din Devizul general al obictivului de investiții „DEFINITIVAREA RETELELOR CU APĂ ȘI CANALIZARE, INCLUSIV BRANȘAMENTE ȘI RACORDURI, ÎN COMUNA SÂNTANDREI, JUDEȚUL BIHOR”:

Ordonatorul principal de credite:…..……………........................Primarul Comunei Sântandrei
Beneficiar: ………………………………………………………... Comuna Sântandrei

CARACTERISTICILE PRINCIPALE ȘI INDICATORII
TEHNICO-ECONOMICI AI INVESTIȚIEI

Valoarea totală a investiției:		 22.178.828,64 lei  (inclusiv TVA)
Din care C+M:			 17.889.235,85 lei (inclusiv TVA)

Durata de realizare a investiției: 
Se estimează că durata de realizare a investiției este de 24 luni

Caracteristici tehnice și capacități proiectate:
- REȚEA DE APĂ DN110 PN6 PE80                                                                 L = 10.521,00 m
- BRANȘAMENTE DE APĂ DN 25                                                                   Buc. = 793
- REȚEA CANALIZARE MENAJERĂ DN 250, CORUGAT min SN8            L= 9.516,00 m
- RACORDURI MENAJERE DN 160 SN 8                                                        Buc. = 793



Întocmit
Consilier 
Adrian Mihai JURCUȚ

